Ego Altaldus Albus Vicecomes, notum facio tam præsentibus, quam futuris, quod pro remissione peccatorum meorum,  maxime malorum, quæ feci Ecclesiæ Cluniacensi,  rebus ad eandem Ecclesiam pertinentibus,  pro salute animæ meæ,  antecessorum,  successorum meorum, reliqui,  remisi,  dedi Deo,  beato PETRO Cluniacensi,  domno THEOBALDO venerabili Abbati, custodiam de Amberta, quam quærebam,  omnem querelam, quam habebam, vel habere poteram iuste vel iniuste, in toto honore de Amberta, vsque ad aquam de Cangiaco, quæ dicitur Tessona, vt ego,  omnes hæredes  successores mei simus excommunicati, si super hoc vllam vlterius Ecclesię de Amberta suscitauerimus litem vel querelam in villa de Torziaco, quam meis malis exactionibus,  indebitis consuetudinibus oppresseram,  fere ad nihilum redegeram: fateor me nihil iuris, nihil proprietatis vnquam habuisse, sed nec aliquis meorum vnquam in ea aliquid iuris habuit. In parrochia vero eiusdem villæ habeo sexdecim quartas auenæ,  vnam quartam hordei rasam de consuetudine,  illas solummodo retinui mihi. In terra Chantrem, vnam quartam auenæ. In terra Vasta, vnam quartam auenæ. In terra Engeloart, tres quartas auenæ. In terra Dalphin, vnam quartam auenæ. In Lapenderia de Lalala, vnam quartam auenæ. Ad Petrum, in vna Concheria de Stephano Presbytero, vnam eminam auenæ. De Chantolela, vnam quartam hordei rasam  iij. gallos. In Lapenderia de Chaselles, vnam quartam auenæ. Aus Chers, in vna Vercheria, vnam quartam auenæ. In Petra Mossua, vnam quartam auenæ. In terra Sibiler, vnam quartam auenæ. In terra Dalcoz, vnam quartam auenæ. Auperes de Go Ramoner, vnam quartam auenæ. In terra de Masiliis vj. denarios. In tota terra Decani de Torziaco, nihil amplius habeo iuris vel cōsuetudinis. Capellanos, Præpositos,  homines de Amberta, vbicumque sunt, nūquam manu tenebo, nec faciam manu teneri ab aliquo, contra Priorem. Homines mei, qui tenent de Ecclesia quodcumque tenementum, siue sit terra, vel possessio alia, si forefecerunt Priori aut Ecclesiæ, venient ad curam Prioris,  respondebunt de facto,  in ipsa curia ius facient. Ego ALTALDVS Vicecomes hoc feci apud Ambertam,  me hæc omnia fideliter seruaturum firmaui,  tactis sacrosanctis Euangeliis, propria manu iuraui in præsentia domni Abbatis THEOBALDI Cluniacensis,  domni H. tunc eiusdem loci Prioris,  multorum aliorum, tam clericorum, quam laicorum. Prædictus autem domnus Abbas Theobaldus concessit mihi duos mansos in parrochia de Torziaco tenendos, in vita mea, scilicet mansum de Croso. Post decessum vero meū reuertentur ipsi mansi ad Ecclesiam de Amberta libere  quiete, cum omni vestitura sua. Concessit etiam mihi Capellam in castro meo de Croset, ita tamen vt de Capellano ad me nihil pertineat, nec ad hæredes meos, sed ipsi Monachi constituent in eandem Capellam, Capellanum quem ipsi voluerint,  omnes oblationes  obuentiones Capellæ habebunt. Ego autem dedi dictæ Capellæ, quinque annuos solidos debitales in pædagio eiusdem castri,  vnam pedam domui ædificandæ, liberam  quietam ab omni consuetudine  exactione. Iam dictus vero Abbas,  Monachi condonauerunt mihi quinquaginta libras, quas debebam eis,  omnia mala quæ eis fecerā,  confratrem me fecerunt,  participē omnium bonorum, quæ fiunt in Ecclesia Cluniacensi, tam in capite quam in membris. Vt igitur hæc omnia firmam haberent perpetuitatem, feci ea in scripta redigere,  sigilli mei dependentis munimine confirmari. Testes horum sunt, qui interfuerunt. Hugo Sacrista Cluniacensis. Artaldus Prior Karilocensis. Durannus Prior S. Victoris. Iosmarus de Varennes. Petrus Decanus de Torziaco. Ildinus Decanus de Amberta. Anselmus Sacrista. Pontius de Castello, Petrus de Charnant. Pontius Prior claustralis. Rodulphus de Spinacia,  Dalmatius frater ipsius. Artaldus Morellus. Dalmacius de S. Abundo. Ildinus Grimaudus. Ioannes Presbyter de S. Abundo. Stephanus  Bernardus de Amberta Presbyteri. Petrus Pistor. Bernardus Ocbert Pulot. Senior Loer. Pontius Clericus. Petrus Loer. Girardus Berruger. Beraudus Durandus Loer. Girbertus Loer  Dalmatius frater eius. Bernardus Peito. Girbertus paganus. Ioannes Colungiers. Facta sunt hæc anno ab Incarnatione Domini MCLXXX. primo die mensis Septembris apud Ambertam, regnante Francorum Rege Philippo, primo anno,  domni Theobaldi venerabilis Abbatis Cluniacensis primo promotionis anno.